hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ա.Ս-ն, ով համեմատաբար երիտասարդ էր, մաքրում է Կենտրոնի տեղամասը։ Այն ընդգրկում է Բաղրամյան փողոցի հարակից տարածքը, Մաշտոց, Տերյան, Աբովյան, Նալբանդյան, Սայաթ-Նովա, Խանջյան փողոցները, ավարտելով Վարդան Մամիկոնյան արձանի շրջակայքում։ Մեկ գիշերվա ընթացքում՝  22.30-ից մինչև առավոտյան ժամը 08.00-ն, Ա․Ս-ն մոտ 20 հազար քմ-ի սանմաքրումն է իրականացնում։ Մոտ այդքան էլ մյուս հավաքարարներն են մաքրում:
Մեր մյուս զրուցակից է Զ-ն, պատմում էր, որ քաղաքում բազմաթիվ փողոցներ պարզապես չեն մաքրվում, քանի որ քչերն են համաձայնվում աշխատել այս պայմաններում:
«Մոնումենտի հին և նոր թևերը, որոնք միանում են Լամբադա կամրջին, Ձորափի փողոցը, չունեն աշխատող: Կարող եմ ասել, որ ոչ մի թունել էսօր չունի աշխատող: Մեզ ստիպողաբար մաքրել են տալիս նաև այդ մասերը, բայց հավելյալ վճարում դրա համար չեն տալիս: Արձակուրդային մենք չենք ստանում, բյուլետենի որ գնում ենք, էդ օրերի համար մեզ փող չեն տալիս»:
Կանայք իրար հերթ չտալով, ներկայացնում էին իրենց ծանր վիճակը, պատմում էին, որ աշխատանքի ընդունվելուց իրենց խոստացել են, որ մոտ 250 դոլարի համարժեք աշխատավարձ կտան:
«Մեկ ու կես տարի հետո  մեր աշխատավարձը կտրեցին, դարձրեցին 85 հազար, խոստանալով, որ պարգևատրումներով կլրացնեն: Ոչ մի բան էլ չլրացրեցին, ու մեր ռոճիկը մնաց էդ 85 հազարը », — խղճուկ թվաբանությունն են ներկայացնում Զ-ն: Նա պատմում էր, որ աշխատանքի իրենց տանում են մեքենաներով:
«Իսկ աշխատանքից տուն գնալուց ասում են՝ ոնց ուզում եք, գնացեք, ձեր գործն է: Քաղաքապետ Մարությանը գոհ չի, թե ինչպես ենք մաքրում, բայց խի՞ չի հարց դնում, թե ինչքան ենք մենք ստանում, ինչ անմարդկային պայմաններում ենք աշխատում»:
Մաքրուհիները պահանջում են հանդիպում քաղաքապետի հետ
Մաքրուհիները մեզ խնդրեցին, որ  իրենց ձայնը հասցնենք քաղաքապետ Հայկ Մարությանին, խնդրենք նրան, որ հանդիպի իրենց հետ:
«Հայկ Մարությանը « Սանիթեք» -ի հետ հանդիպելու փոխարեն, թող մեզ դիմի՝ հավաքարարներին ու բանվորներին: Մենք  5 տարի առաջ, երբ կար ՙ «Կենտրոն» ձեռնարկությունը, 150 հոգի ենք եղել: Հիմա այդ նույն գործը անում ենք 40 հոգով, բացականերին հանած՝ 20-25 մարդ է օրական աշխատանքի դուրս գալիս: Չկա մի մարդ, որ գոհ լինի, ուղղակի բոլորը պարտքերի տակ ճռռում են, հիմնականում տարեց կանայք են, վարձով ապրողները և վախենում են աշխատանքը կորցնեն, դրա համար չեն խոսում», — ասում էր մի կին, որը  13 տարի է մեր քաղաքն է մաքրում:
9000 աղբամանի փոխարեն տեղադրել են մոտ 5000
Երևանի քաղաքապետարանի հարաբերությունները լիբանանյան ՙ «Սանիթեք» ընկերության հետ, ինչպես հայտնի է, հարթ չեն: Քաղաքապետ Հայկ Մարությանը մի քանի անգամ դեղին քարտ է ցույց տվել աղբահանման օպերատոր «Սանիթեք»-ին: Նա մտադիր է վերադառնալ նախկին կարգի, երբ քաղաքի սանմաքրման աշխատանքներն իրականացնում էին թաղապետարանները:
«Սանմաքրումն անում եք պատշաճ որակով, կամ «Սանմաքրումը» քաղաքը վերցնում է հետ և որպես օպերատոր՝ ներգրավվում և անում է ինքը։ Այլևս այսպես հնարավոր չէ, աղետ է ուղղակի»,- հայտարարել է Երևանի քաղաքապետը՝ մարտի 25-ի աշխատանքային խորհրդակցության ժամանակ:
Վարչական շրջանների ղեկավարները քաղաքապետի խնդրանքով ֆինանսական միջոցների և աշխատանքային ռեսուրսների հաշվարկներ են կատարում, պարզելու համար, թե որքան գումար է ծախսվելու Երևանի բյուջեից, եթե փողոցները սեփական ուժերով մաքրեն:
Արաբկիրի թաղապետ Արամ Դանիելյանը Forrights.am-ի հարցերին պատասխանելով, հայտնեց, որ հաշվարկներն ընթացքի մեջ են:
«Սանմաքրման դեպքում առաջին հերթին պետք է մաքրուհիների աշխատուժ, որը ընկերությունը հիմա չի ապահովում: Տպավորություն է, որ մարդիկ քաղաքին վճարված գումարներից գրեթե ներդրում չեն անում իրենց ծառայությունների բարելավման համար: Մինչդեռ քաղաքը նրանց վճարները մեկ օր անգամ չի ուշացնում», — ասում է նա:
Թաղապետը վստահեցնում է, որ երբեմն գիշերով անցնում է քաղաքով և նկատում է, որ փողոցներն ավլող մաքրուհիները քիչ են: Նրանք թաղապետին գանգատվել են, որ անորակ ցախավելներով են աշխատում:
«Երևանում պետք է 9 հազարից ավելի աղբաման ունենայինք, ըստ
«Սանիթեք»-ի ստանձնած պարտավորությունների, բայց հիմա փաստացի քաղաքի կոմունալ վարչությունը հաշվարկել է, որ ունենք մոտ 5000 աղբամաններ: Այսինքն, 50 տոկոսով պակաս: Վերջերս միայն 250 լրացուցիչ աղբաման բերեցին, որոնք դրեցին միայն քաղաքի կենտրոնում»:
Հ․Գ․ Լիբանանյան «Սանիթեք»-ը Հայաստանի ամենաանհաղորդ ընկերություններից է։ Ընկերության կայքում չկա գոնե մեկ հեռախոսահամար, որով հնարավոր կլիեր կապվել ղեկավարների հետ։ Համացանցում բոլոր վարչական շրջանների անունների դիմաց «Սանիթեք»-ի «Թեժ գիծ» ծառայության միակ համարն է նշված՝ 8090։ Այն չի պատասխանում։
Հայտնի է միայն տնօրենի՝ Նիկոլաս Էլ Թավիլի անունը և հաշվապահ Լալայինը։ «Սանիթեք»-ի մաքրուհիներն այնքան են զանգել հաշվապահին, որ Լալան արգելափակել է իր հեռախոսնանծանոթ համարներից, և նրա հետ կապ հաստատելն անհնարին է դարձել։
Ակնկալում ենք ընկերության պատասխանը սույն հրապարակմանը։
Նախորդ նյութըԱյն պահին, երբ ՀՀԿ-ն այդ մարդուն տվել է Լիլիթ Մարտիրոսյան անունով անձնագիր, նրան օժտել է ՀՀ քաղաքացու բոլոր իրավունքներով
Հաջորդ նյութըԵՄ-ն հորդորում է Հայաստանում դատապարտել ատելության խոսքը
«Նուբարաշեն» ՔԿՀ-ում դատապարտյալ է մահացել
21 օր հացադուլի մեջ․դատապարտյալը պահանջում է բուժում
«Թեկուզ կյանքի գնով պետք է իմ ազգին մի բանով օգնեմ»
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.